
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS RAJONO SALANTŲ GIMNAZIJAI“

2026 m. spalio 13 d.
Kretinga

1. Parengto sprendimo projekto tikslas ir uždaviniai. 
Sprendimo projekto tikslas – perduoti Kretingos rajono Salantų gimnazijai patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį ilgalaikį materialųjį turtą – esminio pagerinimo darbus, naujai sukurtą infrastuktūrą (drenažo ir lietaus nuotekų šalinimo tinklus) ir trumpalaikį materialųjį turtą (viešinimo stendą) pagal priedą.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Kretingos rajono savivaldybės administracija (toliau – Administracija) vykdė projektą Nr. NSA-SI-2024-0012 „Salantų gimnazijos stadiono pritaikymas visuomenės poreikiams“ (toliau – projektas), finansuotą Sporto rėmimo fondo lėšomis (toliau – Fondo lėšos). Įgyvendinant šį projektą rekonstruoti: stadionas – futbolo aikštė, unikalus Nr. 4400-5626-7193, kiemo aikštelė, unikalus Nr. 4400-5626-7171, rutulio stūmimo sektorius, unikalus Nr. 4400-5626-7182 ir naujai įrengti drenažo tinklai, unikalus Nr. 4400-6896-2136, lietaus nuotekų šalinimo tinklai, unikalus Nr. 4400-6896-2147, bendra darbų vertė – 800609,59 Eur. Projekto įgyvendinimo sutartyje nurodyta, kad projekto vykdytojas turi užtikrinti, kad Fondo lėšomis įsigytas, remontuotas, atnaujintas (modernizuotas) ir (arba) rekonstruotas turtas priklausytų projekto vykdytojui ne trumpiau nei 3 metus po projekto įgyvendinimo pabaigos. Atsižvelgiant į tai, Administracija 2026 m. rugsėjo 16 d. raštu Nr. (4.1.41 Mr) D3-7434 kreipėsi į Nacionalinę sporto agentūrą prie Lietuvos Respublikos švietimo, mokslo ir sporto ministerijos dėl sutikimo perduoti biudžetinei įstaigai Kretingos rajono Salantų gimnazijai patikėjimo teise valdyti, naudoti ir disponuoti juo projekto metu sukurtą turtą. Nacionalinė sporto agentūra prie Lietuvos Respublikos švietimo, mokslo ir sporto ministerijos 2026 m. spalio 12 d. pateikė rašytinį sutikimą dėl projekto metu sukurto turto perdavimo biudžetinei įstaigai Kretingos rajono Salantų gimnazijai valdyti, naudoti ir disponuoti juo patikėjimo teise, su sąlyga, kad Kretingos rajono savivaldybės biudžetinė įstaiga Kretingos rajono Salantų gimnazija užtikrins visus įsipareigojimus pagal 2024 m. liepos 4 d. Sporto rėmimo fondo lėšomis finansuojamo sporto bazių pagerinimo projekto Nr. NSA-SI-2024-0012 „Salantų gimnazijos stadiono pritaikymas visuomenės poreikiams“ įgyvendinimo sutartį Nr. S1-721 tarp Nacionalinės sporto agentūros prie Lietuvos Respublikos švietimo, mokslo ir sporto ministerijos ir Administracijos.
Kretingos rajono Salantų gimnazija 2026 m. spalio 13 d. pateikė raštą Nr. (1.15.) D2-226, kuriuo prašo perduoti patikėjimo teise valdyti, naudoti ir disponuoti juo ilgalaikį materialųjį turtą – esminio pagerinimo darbus, naujai sukurtą infrastruktūrą ir trumpalaikį materialųjį turtą pagal priedą savarankiškosioms savivaldybės funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas – vykdyti.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, savivaldybių turtas gali būti perduodamas patikėjimo teise savivaldybės biudžetinėms įstaigoms. 
3. Kokių rezultatų laukiama. 
Perdavus Kretingos rajono savivaldybei nuosavybės teise priklausantį turtą biudžetinei įstaigai Kretingos rajono Salantų gimnazijai bus užtikrintas šio turto naudojimas pagal paskirtį, jo priežiūra, projekto rezultatų tęstinumas bei savivaldybės savarankiškųjų funkcijų įgyvendinimas.
4. Lėšų poreikis ir šaltiniai.
Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vyr. specialistė S. Baublienė.
